வண்ணத்துப்பூச்சிகளை

வண்ணத்துப்பூச்சிகளை எம்.ரிஷான் ஷெரீப் வண்ணத்துப்பூச்சிகளைச் சூடிக்கொண்டவள் ! - அவன் தன்! வேட்டைப்பற்களை மறைக்க! தேவதூதனையொத்தவொரு! அழகிய முகமூடியைத் தன்! அரக்க முகத்தில் மாட்டிக்கொண்ட! பின்னரான பொழுதொன்றில்தான்! அவள் அவனைப் பார்த்தாளெனினும்! ஒரு செங்கழுகின் சூட்சுமத் தேடலையும்! அவனது விஷப்பார்வையை அறிந்திட்டாளில்லை ! அக்கழுகு! அழகிய பெண்களின் மாமிசப்பட்சி! அவர்தம் வாழ்வினைக் கொழுவி! உயிர் எஞ்சத் துண்டுகளாய்! வெட்டியெடுத்துச் சப்பிச் சிரிக்கும்! கோரங்களைக் கொண்டவை அதனது நாட்கள் ! அவள்! செந்தாமரை மலரொத்தவொரு! தேவதைக்குப் பிறந்தவள்! ஏழ்மையெனும் சேற்றுக்குள்! வனப்பு நிறைக்க மலர்ந்தவள்! அன்பைத்தவிர்த்து ஏதொன்றும் அறியா! அப்பாவிப்பெண்ணக் கழுகின்! கூர்விழிகளுக்குள் விழுந்தவள் ! சுவனக் கன்னியையொத்த! தூய்மையைக் கொண்டவளின்! கவனம் பிசகிய கணமொன்றிலவன்! கவரும் இரையுடனெறிந்த காதல் தூண்டிலின் முள்! மென்தொண்டையில் இலகுவாக இறங்கிற்று! என்றுமே உணர்ந்திராதவொரு! விபரீதக் குருதிச்சுவையை நா உணர்ந்திற்று ! நேசத்தினைச் சொல்லிச் சொல்லி! அவளது சதைகளை அவ்விஷப்பட்சி! தின்றரித்து முடிந்தவேளையில்! வாழ்வில் காணாவொரு துயரத்தை! அவள் கண்கள் விடாதுசொரிந்திட! எந்நாள்பொழுதும் தீராப்பசியோடவன்! வேறொரு அழகியை ஈர்க்கச் சென்றான்! இயல்பை மறந்த நாட்கள் தொடர்ந்து வர! அவளது தேவதைப்பாடல்கள் சோரலாயின ! ஆழி நடுவிலொரு ஒற்றைப்படகிலமர்ந்து! சூழ்ந்த தனிமைக்கும் துயருக்கும்! மீளப்பெறமுடியா இழப்புக்குமாக! வசந்தகாலத்து வனங்களின்! வண்ணத்துப்பூச்சிகளைத் தன்! அரணாக அவள் சூடிக் கொண்டாள்! இன்று! மீட்டமுடியாக் காலத்தின் வினைகளைத்! தம் இச்சையால் உணர்ந்த பல திமிங்கிலங்கள்! இடையறாது படகை! வட்டமிட்டுக் கொண்டேயிருக்கின்றன